Sypaq Corvo PPDS

„Corvo Precision Payload Delivery System“ (PPDS) – Australijoje sukurtas nedidelis bepilotis orlaivis (dronas), skirtas iki 5 kg svorio krovinių pristatymui. Orlaivio korpusas pagamintas iš vaškuoto kartono. Gamintojas orlaivį tiekia kaip savarankiškai surenkamą detalių rinkinį. Valdymas – komerciniu planšetiniu kompiuteriu. Skrydžio nuotolis siekia iki 120 km.

PPDS gali nusileisti savarankiškai ir naudojamas pakartotinai, tačiau dėl mažos kainos jis naudojamas ir kaip vienkartinis.

Prasidėjus 2022 m. Rusijos invazijai į Ukrainą, pastaroji įsigijo nemažai PPDS, kuriuos pritaikė kitoms funkcijoms, įskaitant žvalgybą, taip pat kamikadzių misijoms.

 Istorija 
Orlaivio gamintojas – „SYPAQ Systems Pty Ltd“ buvo įkurta 1992 m.„SYPAQ Systems Pty Ltd“. Australian Defence Magazine: Defence Industry Guide. (retrieved 14 April 2023) Ji gamina autonominius dronus (prekės ženklas – Corvo). PPDS – nebrangi, bet karinio lygio sistema, kurią galima naudoti ir vienkartinėms misijoms.

PPDS buvo kuriama bendradarbiaujant su Australijos kariuomene. Sutarties vertė – 1,1 mln. JAV dolerių. Orlaivio bandymai įvyko 2019 m.

2022 m. liepos mėn. Australijos vyriausybė paskelbė iniciatyvą tiekti PPDS Ukrainai ir pirmieji tokie orlaiviai Ukrainą pasiekė 2023 m. kovo mėn. Fronte šių orlaivių naudojimo sritis buo išplėsta pradinių nuo krovinių pristatymo misijų į žvalgybos, kartografavimo, ugnies koregavimo, ir netgi skraidančių bombų misijas. Pastaruoju tikslu orlaivyje montuojamos minos MON-50.Україна застосовує дрони-камікадзе із картону. Мілітарний

Priklausomai nuo modifikacijos, 2023 m. viduryje orlaivio kaina svyravo nuo 670 iki 3550 JAV dolerių.Ukrainian army uses Corvo PPDS cardboard drones from Sypaq Australian company | Ukraine – Russia conflict war 2022 | analysis focus army defence military industry army. www.armyrecognition.com.

2023 m. rugpjūčio 27 d. Ukrainos žiniasklaida paskelbė, kad 16 vnt. PPDS buvo panaudota atakoje prieš Kursko Vostočnyj aerodromą. Tris šiame išpuolyje dalyvavusius orlaivius rusams pavyko numušti, o kiti sėkmingai atakavo aerodrome stovėjusius keturis Su-30, vieną MiG-29, zenitinės sistemos S-300 radarą ir dvi Pantsir oro gynybos sistemas.

 Konstrukcija 
Konstrukciškai PPDS – bepilotis aukštasparnis monoplanas, priskiriamas „beuodegio lėktuvo“ tipui.Precision Payload Delivery System – Heavy Lift (PPDS-HL), CORVO, https://corvouas.com.au/wp-content/uploads/CORVO-PPDS-HL-web-version-23082023-compressed_1.pdf Orlaivis gaminamas iš tiksliai pjaustyto vaškuoto kartono; vaškas užtikrina gerą hidroizoliaciją, todėl PPDS gali veikti drėgnu oru. Atskiros dalys yra sukurtos taip, kad naudotojas galėtų jas lengvai surinkti. Sparnai tvirtinami guminėmis juostomis, kaip paprastai daroma orlaivių modeliuose.

Kvadratinio skerspjūvio fiuzeliažo priekinėje dalyje montuojamas variklis ir traukiantis sraigtas. Gale – vienas vertikalus stabilizatorius. Vidinis bagažo skyrius, priklausomai nuo modelio, leidžia vežti 3-5 kg krovinio. Variklis – elektrinis, ličio jonų baterija leidžia nuskristi iki 120 km, skrydžio turkmė – 1-3 val.

Valdymo sistema – komercinėje rinkoje prieinama (angl. commercial off-the-shelf (COTS)) aparatinė įranga ir nemokama atvirojo kodo programinė įranga (angl. free open-source software (FOSS)). Šios sistemos yra modulinės ir skirtos pakartotiniam naudojimui.

Antžeminę valdymo sistemą sudaro Android planšetinis kompiuteris. Skrydžio plano įvedimui šis kompiuteris turi būti fiziškai prijungtas prie drono. Užprogramuotas dronas gali skristi savarankiškai, be jokio duomenų ryšio, pagal iš anksto užprogramuotą greitį ir kursą. Yra galimybė naudoti ir koduotą telemetrijos ir valdymo ryšį. Skrdžio metu tikslumo padidinimui gali būti naudojamas ir GPS signalas.

Mažas dydis, kartoninė konstrukcija ir ryšio nebuvimas užtikrina nedidelį orlaivio matomumą. Jo aptikimas ir perėmimas yra labai sudėtingi. Galimybė veikti nenaudojant GPS signalo leidžia veikti priešiškoje elektromagnetinėje aplinkoje, veikiant radijo bangų trikdymo priemonėms. Programinėje įrangoje naudojamas skrydžio duomenų šifravimas, todėl net ir priešui orlaivį perėmus negalima nustatyti jo starto vietos.

Visas komplektas, įskaitant planšetę, yra tiekiamas plokščios pakuotės pavidalu. Surinkimas paprastas, pakanka tik kartu su pakuote tiekiamų pagrindinių įrankių.

PPDS paleidžiamas iš rankos arba naudojant katapultą, kurią sudaro lengvas rėmas, integruoti paleidimo bėgiai ir spyruoklinė ritė. Katapulta tiekiama atskirai. Orlaivis tupia ant fiuzeliažo, taip pat yra galimybė tūpti į vandenį – sandarus fiuzeliažas užtikrina plūdumą, o elektronika yra sumontuota vandeniui nepralaidžiame skyriuje.

 Techniniai duomenys 

 Sparnų mojis: 2,80 m
 Kilimo masė: 13 kg
 Greitis:
 optimalus: 80 km/h
 maksimalus: 100 km/h

 Skrydžio nuotolis:
 80 km (su 6 kg kroviniu)
 iki 200 km (su 3 kg kroviniu)

 Šaltiniai 

Kategorija:Rusijos–Ukrainos karas
Kategorija:Bepiločiai orlaiviai
Kategorija:Žvalgybiniai lėktuvai
Kategorija:Aukštasparniai
Kategorija:SYPAQ Corvo orlaiviai
Kategorija:Beuodegiai orlaiviai
Kategorija:Transportiniai lėktuvai (kariniai)